**Այման Աբդ ալ-Նուր** (արաբ․՝ أيمن عبد النور‎‎, օգոստոսի 6, 1989(1989-08-06), Սուս, Թունիս) թունիսցի ֆուտբոլիստ, «Վալենսիայի» և Թունիսի հավաքականի պաշտպան։

Ակումբային կարիերա
------------------

Աբդենուրը «Էտուալ դյու Սախել» ֆուտբոլային ակումբի սանն է։ 2008 թվականին այդ թիմի կազմում նա կատարել է իր նորամուտը Թունիսի առաջնությունում։ Նույն թվականի հունվարի 10-ին, «Բիզերտենի» դեմ խաղում նա հեղինակել է իր առաջին գոլը այդ ակումբում։ Իր կարիերայի առաջին պաշտոնական մրցաշրջանում նա անց է կացնում 21 խաղ և դառնում 5 գոլի հեղինակ։ Այդ կերպով նա դառնում է ակումբի երկրպագուների սիրելին և դեռ նրա համար էլ, որ նա ակումբի ամենաերիտասարդ ֆուտբոլիստն էր։ 2010 թվականի հունվարի 14-ին Այման Աբդ ալ-Նուրը կիսամյա վարձավճարային իրավունքներով համալրում է գերմանական «Վերդերի» կազմը (ըստ պայմանագրի նշված էր, որ գերմանական ակումբի ցանկության դեպքում վարձավճարի ժամկետի լրանալուց հետո նա կարող էր արդեն դառնալ ակումբի լիարժեք անդամը և այս անգամ արդեն ոչ վարձավճարային իրավունքներով)։ Հունվարի 16-ին Ֆրանկֆուրտի «Այնտրախտի» դեմ խաղում Այմանը կատարում է իր նորամուտը Բունդեսլիգայում։ Վարձավճարի ժամկետի լրանալուց հետո գերմանական ակումբի նոր պայմանագիր ֆուտբոլիստի հետ չի կնքում։

2011 թվականի ամռանը Աբդենուրը չորս տարի ժամկետով պայմանագիր է կնքում ֆրանսիական «Տուլուզայի» հետ։ Օգոստոսի 6-ին «Այաչչոյի» դեմ խաղում Այմանը կատարում է իր նորամուտը Լիգա 1-ում։ 2012 թվականի փետրվարի 26-ին «Սոշոյի» դեմ խաղում նա հեղինակում է իր առաջին պաշտոնական գոլը իր նոր թիմի կազմում։ 2012 թվականին Այմանը «Տուլուզայի» հետ իր պայմանագրի ժամկետը երկարաձգում է մինչև 2016 թվականը և այս անգամ Այմանի համար արդեն ավելի նպատակահարմար պայմաններով։

2014 թվականի սկզբում Աբդենուրը վարձավճարային իրավունքներով տեղափոխվում է «Մոնակո»։ Մարտի 29-ին՝ «Էվիանի» դեմ խաղում նա կատարում է իր նորամուտը նոր ակումբի կազմում։ Մրցաշրջանի ավարտից հետո «Մոնակոն» կնքելով չորս տարվա պայմանագիր 13 մլն եվրոյի դիմաց գնում է Այմանին։ Դեկտեմբերի 9-ին Չեմպիոնների լիգայի շրջանակներում՝ պետերբուրգյան «Զենիթի» դեմ մրցավեճում Այմանը հեղինակում է իր առաջին գնդակը «Մոնակոյի» կազմում։

2015 թվականի ամռանը Այմանը տեղափոխվում է իսպանական «Վալենսիա»։ Նա տեղափոխվում է իսպանական ակումբ անգլիական «Մանչեսթեր Սիթի» տեղափոխված Նիկոլաս Օտամենդիին փոխարինելու նպատակով։ Տրանսֆերի արժեքը կազմում է 25 մլն եվրո և Այմանը կնքում է հինգ տարի ժամկետով պայմանագիր։ Սեպտեմբերի 12-ին խիխոնյան «Սպորտինգի» դեմ խաղում Այմանը կատարում է իր նորամուտը Լա Լիգայում։

Միջազգային կարիերա
------------------

Ի շնորհիվ 2009 թվականին ցուցադրած վստահ խաղին՝ Այմանը կատարում է իր նորամուտը երկրի ազգային հավաքականի կազմում դեռևս 20 տարեկան հասակում։ 2011 թվականի հունիսի 5-ին 2012 թվականի Աֆրիկայի գավաթի մրցության ընտրական փուլի շրջանակներում, մասնավորապես Չադի հավաքականի դեմ խաղում Այմանը խփում է իր առաջին պաշտոնական գոլը ազգային հավաքականի կազմում։ 2012 թվականին նա հայտավորվում է հավաքականի կազմում Աֆրիկայի գավաթի մրցությունում մասնակցություն ունենալու նպատակով։ Այդ առաջնությունում նա մասնակցություն է ունենում Նիգերիայի, Մարոկկոյի, Գաբոնի և Գանայի ազգային հավաքականների դեմ խաղերում։

2013 թվականին նա ևս մեկ անգամ է ուղևորվում նույն առաջնությունում մասնակցություն ունենալու նպատակով։ Այս առաջնությունում նա մասնակցում է Տոգոյի, Կոտ դ'Իվուարի և Ալժիրի ազգային հավաքականների դեմ խաղերին։

2015 թվականին Այմանը երրորդ անգամ է մասնակցում Հասարակածային Գվինեայում անցկացվող Աֆրիկայի գավաթի մրցությանը։ Այս առաջնության ընթացքում նա մասնակցում է Կոնգոյի ԴՀ-յան, Կաբո Վերդեյի, Զամբիայի և մրցության տանտիրոջ՝ Հասարակածային Գվինեայի հավաքականների դեմ խաղերին։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Էտուալ դյու Սախել VS. Բիզերտեն 2:1» (ռուսերեն). allsoccer.ru. 2009 թ․ հունվարի 10.
3. ↑  «Officiel - Abdennour prêté au Werder Brême» [Official - Abdennour loan to Werder Bremen] (French). etoile-du-sahel.com. 2010 թ․ հունվարի 14.`{{cite news}}`: CS1 սպաս․ չճանաչված լեզու (link)
4. ↑  «Այնտրախտ VS. Վերդեր 1:0» (ռուսերեն). allsoccer.ru. 2010 թ․ հունվարի 16.
5. ↑  «Այաչչո VS. Տուլուզա 0:2» (ռուսերեն). allsoccer.ru. 2011 թ․ օգոստոսի 6.
6. ↑  «Տուլուզա VS. Սոշո 2:0» (ռուսերեն). allsoccer.ru. 26 Febrary 2012.
7. ↑  «Aymen Abdennour nouveau renfort défensif» [Aymen Abdennour new defensive reinforcement] (French). AS Monaco FC. 2014 թ․ հունվարի 31. Արխիվացված է օրիգինալից 2014 թ․ փետրվարի 18-ին. Վերցված է 2016 թ․ հուլիսի 31-ին.`{{cite news}}`: CS1 սպաս․ չճանաչված լեզու (link)
8. ↑  «Էվիան VS. Մոնակո 1:0» (ռուսերեն). allsoccer.ru. 2014—03—29.
9. ↑  «Abdennour définitivement monégasque» [Abdennour definitely Monaco's player] (French). AS Monaco FC. 2014 թ․ հուլիսի 4. Արխիվացված է օրիգինալից 2014 թ․ օգոստոսի 19-ին. Վերցված է 2016 թ․ հուլիսի 31-ին.`{{cite news}}`: CS1 սպաս․ չճանաչված լեզու (link)
10. ↑  «Մոնակո VS. Զենիթ 2:0» (ռուսերեն). allsoccer.ru. 2014—12—09.
11. ↑  «Valencia sign Aymen Abdennour from Monaco». *Fox Sports*. 2015 թ․ օգոստոսի 29. Վերցված է 2015 թ․ օգոստոսի 29-ին.
12. ↑  «Սպորտինգ Խիխոն VS. Վալենսիա 0:1» (ռուսերեն). allsoccer.ru. 2015—09—12.
13. ↑  «Նիգերիա VS. Թունիս 1:2» (ռուսերեն). soccerway.com. 2012—01—27.
14. ↑  «Մարոկկո VS. Թունիս 1:2» (ռուսերեն). soccerway.com. 2012—01—23.
15. ↑  «Գաբոն VS. Թունիս 1:0» (ռուսերեն). soccerway.com. 2012—01—31.
16. ↑  «Գանա VS. Թունիս 2:1» (ռուսերեն). soccerway.com. 2012—02—05.
17. ↑  «Տոգո VS. Թունիս 1:1» (ռուսերեն). allsoccer.ru. 2013 թ․ հունվարի 30.
18. ↑  «Կոտ դ'Իվուար VS. Թունիս 3:0» (ռուսերեն). allsoccer.ru. 2013 թ․ հունվարի 26.
19. ↑  «Թունիս VS. Ալժիր 2:0» (ռուսերեն). allsoccer.ru. 2013 թ․ հունվարի 22.
20. ↑  «Կոնգոյի ԴՀ VS. Թունիս 1:1» (ռուսերեն). soccerway.com. 2015—01—26.
21. ↑  «Թունիս VS. Կաբո Վերդե 1:1» (ռուսերեն). soccerway.com. 2015—01—18.
22. ↑  «Զամբիա VS. Թունիս 1:2» (ռուսերեն). soccerway.com. 2015—01—22.
23. ↑  «Թունիս VS. Հասարակածային Գվինեա 1:2» (ռուսերեն). soccerway.com. 2015—01—31.

Արտաքին հղումներ
----------------

* Ֆուտբոլիստի էջը soccerway կայքում
* Ցուցանիշները *soccerbase.com* կայքում (անգլ.)
* Ֆուտբոլիստի էջը ESPN Soccernet-ի պաշտոնական կայքում(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Այման Աբդ ալ-Նուր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · ESPNFC.com · FootballDatabase.eu · LFP · National Football Teams.com · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) · ԹՖՖ (խաղացող) · ՈւԵՖԱ |

 |